b'\n_START_ARTICLE_\nDamotas\n_START_SECTION_\nIstorija\n_START_PARAGRAPH_\nDamoto atsiradimui \xc4\xaftakos tur\xc4\x97jo Ausano, o v\xc4\x97liau Saabos kolonistai I t\xc5\xabkst. pr. m. e. pirmoje pus\xc4\x97je kolonizav\xc4\x99 \xc5\xa1\xc4\xaf kra\xc5\xa1t\xc4\x85. Jie i\xc5\xa1 Azijos atne\xc5\xa1\xc4\x97 pa\xc5\xbeangesn\xc4\x99 kult\xc5\xabr\xc4\x85. N\xc4\x97ra vieningai sutariama, kiek valstyb\xc4\x97s atsiradimui reik\xc5\xa1m\xc4\x97s tur\xc4\x97jo vietinis proto-etiopinis substratas. Vieni laiko damoto taut\xc4\x85 proto-etiop\xc5\xb3 ir saab\xc4\x97j\xc5\xb3 mi\xc5\xa1iniu, o kiti - saabos kult\xc5\xabros \xc4\xaftakotais proto-etiopais._NEWLINE_Damoto sostin\xc4\x97 grei\xc4\x8diausiai buvo Jeha, kurios pirmieji statiniai datuojami VIII a. pr. m. e. Joje pastatyta saab\xc4\x97j\xc5\xb3 stiliaus Did\xc5\xbeioji \xc5\xa1ventykla. _NEWLINE_Atokesn\xc4\x97 pad\xc4\x97tis kit\xc5\xb3 Jemeno valstybi\xc5\xb3 at\xc5\xbevilgiu nul\xc4\x97m\xc4\x97 tai, kad Damotas niekada nebuvo u\xc5\xbekariautas ir vyst\xc4\x97si savaranki\xc5\xa1kai. Bet jo kult\xc5\xabra ir politika tikriausiai vyst\xc4\x97si labai priklausoma nuo Saabos. V a. pr. m. e., Piet\xc5\xb3 Arabijoje nunykus Saabai, Damotas irgi nusilpo, o jo vietoje susik\xc5\xabr\xc4\x97 daug smulki\xc5\xb3 valstyb\xc4\x97li\xc5\xb3. _NEWLINE_Prie\xc5\xa1 m\xc5\xabs\xc5\xb3 eros prad\xc5\xbei\xc4\x85 tame pa\xc4\x8diame regione susiformavo Aksumo imperija, ta\xc4\x8diau n\xc4\x97ra iki galo ai\xc5\xa1ku, kokie jo santykiai su senesniu Damotu.'